એક વિશ્વવ્યાપી ફરિયાદ છે કે પુરૂષો સ્ત્રીઓની વાત ઘ્યાનથી બરોબર સાંભળતા નથી. ફરિયાદ કંઈક અંશે સાચી છે. આ વિશ્વની તમામ પત્નીઓ આ બાબતે મારી સાથે સમંત થશે અને જે સ્ત્રીઓ હજી પત્નીઓ થઈ નથી તેમને કદાચ એમ લાગશે કે ના, મારો પુરૂષમિત્ર એવો નથી! પરણિત અને અપરિણિત સ્ત્રીઓ વચ્ચેના આ અભિપ્રાય ભેદ પાછળ એક મહત્ત્વની વાત જવાબદાર છે. પરિણિત પુરૂષોમાં એક સલામતીની ભાવના છે. પત્ની આ બાબતને લઈ છોડીને ભાગી જવાની નથી, પરિણામે બિન્ધાસ્ત રહેવાનું, એકવારમાં નહીં સાંભળવાનું! જ્યારે લગ્ન સિવાયના વિજાતીય સંબંધોમાં પુરૂષો આ મુદ્દે અસલામત છે. સંબંધ ટકાવી રાખવો હોય તો એને સાંભળવી પડે – મોટા ભાગના કિસ્સાઓમાં સાંભળવાનો ડોળ કરવો પડે!